Hirisi
Ένα φαγητό της χαράς είναι το hirisi. Συνοδεύει μια ευχή, είναι ένα τάμα για κάτι καλό.
500 γρ. σιτάρι, που έχουμε αφήσει 1 βράδυ μέσα σε νερό για να φουσκώσει, 1.200 γρ. φιλέτα κοτόπουλου, στήθος και μπούτι, σε κομμάτια, αλάτι, 100 γρ. φρέσκο βούτυρο, αγελάδας, 2 κουτ. γλυκού κύμινο, για το σερβίρισμα
Σε μια κατσαρόλα βάζουμε το μουλιασμένο στάρι, το κοτόπουλο, αλάτι και καλύπτουμε με νερό.Βάζουμε την κατσαρόλα σε μέτρια φωτιά και αφήνουμε να κοχλάσουν.Μόλις πάρουν μία βράση, σκεπάζουμε και αφήνουμε να βράσουν για δύο ώρες, μέχρι να εξατμιστούν τα περισσότερα υγρά και να έχουμε έναν πυκνό χυλό.Αν χρειαστεί, προσθέτουμε νερό, έχοντας υπόψη ότι στο τέλος θα πρέπει να υπάρχει ελάχιστο υγρό στην κατσαρόλα.Αποσύρουμε και, όπως είναι ζεστό, χτυπάμε με μίξερ χειρός σε γρήγορη ταχύτητα μέχρι να σπάσουν οι ίνες του κοτόπουλου και να δημιουργηθεί ένας πολτός.Με το πίσω μέρος μιας ξύλινης κουτάλας ανακατεύουμε το φαγητό, χτυπώντας το στα τοιχώματα, ώστε να λιώσει και να γίνει σαν κρέμα *.Μόλις αποκτήσει απαλή υφή που μοιάζει με πυκνή κρέμα, σερβίρουμε σε βαθιά πιάτα.Ζεσταίνουμε καλά το βούτυρο σε ένα μπρίκι και, μόλις είναι έτοιμο, προσθέτουμε 1-2 κουταλιές μέσα στο πιάτο.Πασπαλίζουμε με κύμινο και σερβίρουμε. Η νοστιμιά του δεν περιγράφεται.
Γαλακτοκομικά,Κοτόπουλο,Πουλερικά